ΓΡΑΠΤΗ ΕΡΩΤΗΣΗ E-2245/03

υποβολή: Mara Sornosa Martnez (PSE)και Brbara Dhrkop Dhrkop (PSE) προς την Επιτροπή

(7 Ιουλίου 2003)

Θέμα: Κατάσταση της καταγγελίας 2002/4893 SG (2002) A/7230/2 σχετικά με τις περιβαλλοντικές επιπτώσεις από τη διαπλάτυνση του αεροδρομίου του Σαν Σεμπαστιάν

Στην απάντησή της E-1701/02(1), η Επιτροπή ανήγγειλε την έναρξη μιας έρευνας για τις επιπτώσεις του έργου διαπλάτυνσης του αεροδρομίου του Σαν Σεμπαστιάν επί της περιοχής ES2120015 (Playaundi, Marismas del Bidasoa) και επί της ΖΕΡΑ 37 (Txingudi, Estuario del Bidasoa). Στην ίδια ερώτηση, η Επιτροπή αναγνώριζε επιπρόσθετα μια παραβίαση των διατάξεων της οδηγίας 2001/42/CE από το λόγο ότι το ρυθμιστικό σχέδιο είχε εγκριθεί χωρίς να έχει προηγηθεί μελέτη περιβαλλοντικών επιπτώσεων.

Λαμβανομένουπόψη ότι:

- οι εργασίες του πρώτου σταδίου του ρυθμιστικού σχεδίου που μνημονεύθηκε έχουν ήδη αρχίσει ενώ δεν προηγήθηκε αξιολόγηση περιβαλλοντικών επιπτώσεων,

- η Επιτροπή συνέβαλε, διαμέσου του Ταμείου LIFE κατά περίπου 40 %, στην αποκατάσταση των χώρων ειδικής προστασίας που απειλούνται από μελλοντικές εργασίες διαπλάτυνσης του αεροδρομίου,

- υπολογίζεται ότι, εάν εκτελεσθεί το Σχέδιο, όπως έχει επί του παρόντος προβλεφθεί, θα επηρεασθούν τα 30 % της περιοχής Txingudi-Playaund.

Θα μπορούσε η Επιτροπή να προσδιορίσει την παρούσα κατάσταση των ερευνών της σχετικά με τηνπόθεση Playaundi-Txingudi; Δεν εκτιμά ότι μετά την έναρξη των εργασιών της πρώτης φάσης του Σχεδίου, είναι ιδιαίτερα επείγον να παρέμβει στις ισπανικές αρχές ώστε να εγγυηθούν την προστασία των αναφερόμενων χώρων·

Θα μπορούσε η Επιτροπή να καθορίσει την θέση της σχετικά με την καταγγελία παραβίασης των διατάξεων της Οδηγίας 92/43/ΕΟΚ(2) για την προστασία των φυσικών οικοτόπων, που μνημονεύεται στο κείμενο της καταγγελίας που κατέθεσε η Συντονιστική κατά της διαπλάτυνσης του αεροδρομίου·

Θα μπορούσε η Επιτροπή να καθορίσει την θέση της σχετικά με την καταγγελία παραβίασης των διατάξεων της Οδηγίας 79/409/ΕΟΚ(3) για την προστασία των άγριων πτηνών που μνημονεύεται στο κείμενο της καταγγελίας που κατέθεσε η Συντονιστική κατά της διαπλάτυνσης του αεροδρομίου·

Δεν εκτιμά η Επιτροπή ότι σημειώνεται επίσης παραβίαση της νομοθεσίας σε ότι αφορά τη σχέση μεταξύ οδηγίας 92/40/CEE (πτηνά) και της οδηγίας 2001/42/ΕΚ(4) (αξιολόγηση επιπτώσεων) που καθορίζει ότι η αξιολόγηση πρέπει να προηγείται του Σχεδίου και να βασίζεται στις πληροφορίες που απορρέουν από τα συμπεράσματα που εξάγονται στο πέρας της διαδικασίας προηγούμενης πληροφόρησης·

(1) ΕΕ C 301 E της 5.12.2002, σελ. 213.

(2) ΕΕ L 206 της 22.7.1992, σελ. 7.

(3) ΕΕ L 103 της 25.4.1979, σελ. 1.

(4) ΕΕ L 197 της 21.7.2001, σελ. 30.

Κοινή απάντησητου κ. Wallstrm εξ ονόματος της Επιτροπήςστις γραπτές ερωτήσεις E-2245/03 και E-2246/03

(14 Αυγούστου 2003)

Όπως αναφέρθηκε στην τελευταία απάντηση της Επιτροπής στις γραπτές ερωτήσεις E-1701/02 και E-3417/02 των Αξιότιμων Μελών του Κοινοβουλίου, σε ό,τι αφορά το εν λόγω έργο, η Επιτροπή απευθύνθηκε στις ισπανικές αρχές για να συγκεντρώσει πλήρη στοιχεία ως προς τα καταγγελλόμενα.

Στην απάντησή τους, οι ισπανικές αρχές ανέφεραν ότι το ενδεικτικό σχέδιο για την διεύρυνση του αεροδρομίου αφορά την οροθέτηση των περιοχών στις οποίες παρέχει το αεροδρόμιοπηρεσίες, που κρίνεται απαραίτητη για την ασφαλή και αποτελεσματική διεκπεραίωση των αεροναυτικών δραστηριοτήτων οι οποίες εγγυώνται τις δυνατότητες ανάπτυξης του εν λόγω αεροδρομίου. Παράλληλα ανέφεραν ότι το συγκεκριμένο σχέδιο δεν είναι ακριβές στο βαθμό που αυτό είθισται για τα έργα.

Οι ισπανικές αρχές ανακοίνωση ότι θα εγκαινιαστούν τέσσερα έργα τα οποία αφορούν τη στάθμευση αεροσκαφών και τους χώρους στάθμευσης για τα οχήματα, ουδέν εκ των οποίων αφορά το διάδρομο προσγειώσεως.

Οι εν λόγω διευρύνσεις κατ' αρχήν δεν θα επηρεάσουν προστατευόμενες περιοχές.

Τόσο για τα ως άνω έργα όσο και για τις εργασίες διεύρυνσης του διαδρόμου προσγείωσης, οι ισπανικές αρχές ανακοίνωσαν ότι θα πραγματοποιηθεί μελέτη αξιολόγησης των περιβαλλοντικών επιπτώσεων ώστε να τηρηθούν οι διατάξεις του άρθρου 6 της οδηγίας 92/43/ΕΟΚ του Συμβουλίου, της 21ης Μαΐου 1992, σχετικά με τη διατήρηση των φυσικών οικοτόπων και της άγριας πανίδας και χλωρίδας.

Επί του παρόντος η Επιτροπή αναλύει τις τελευταίες πληροφορίες που διαβίβασαν οι καταγγέλλοντες τον Ιούνιο του 2003.

Η Επιτροπή θεωρεί ότι το άρθρο 6 πρέπει να τηρηθεί σε ό,τι αφορά το ως άνω σχέδιο. Κατά συνέπεια, ως θεματοφύλακας των συνθηκών, θα πράξει ότι απαραίτητο για να εξασφαλίσει εν προκειμένω την τήρηση της κοινοτικής νομοθεσίας.

Σύμφωνα με το άρθρο 13, παράγραφος 3, οι απαιτήσεις περιβαλλοντικής αξιολόγησης της οδηγίας 2001/42/ΕΚ του Ευρωπαϊκού Κοινοβουλίου και του Συμβουλίου της 27ης Ιουνίου 2001, ισχύουν αποκλειστικά και μόνο για σχέδια και προγράμματα των οποίων η πρώτη επίσημη προπαρασκευαστική πράξη εγκρίθηκε μετά τις 21 Ιουλίου 2004 (με περιορισμένες εξαιρέσεις). Δεδομένου ότι κατά τα φαινόμενα έχουν ήδη αρχίσει οι εργασίες για το κυρίως σχέδιο, η εν λόγω οδηγία δεν θα πρέπει να εφαρμοστεί για τη συγκεκριμένή περίπτωση.